गद्दाफी ने सत्ता छोड़ने का मन बनाया  
लीबिया के शासक मुअम्मार गद्दाफी इस शर्त पर सत्ता छोड़ने को तैयार हैं कि उनके और उनके परिवार पर मुकदमा न चलाया जाए।
लीबिया के शासक मुअम्मार गद्दाफी इस शर्त पर सत्ता छोड़ने को तैयार हैं कि उनके और उनके परिवार पर मुकदमा न चलाया जाए। समाचार एजेंसी आरआईए नोवोस्ती ने रविवार को यह जानकारी अरब के समाचारपत्र 'अल शार्क अल अवसात' के हवाले से दी।  समाचार पत्र में लीबियाई शासक के एक निकटस्थ सूत्र के हवाले से बताया गया है कि लीबियाई सरकार के अधिकारियों के एक समूह का नेतृत्व कर रहा गद्दाफी का बेटा सैफ अल-इस्लाम उस संकट का हल ढूंढने का प्रयास कर रहा है जिस कारण उसके पिता के सत्ता से बाहर रहने की परिकल्पना की गई है।  गौरतलब है कि सार्वजनिक तौर पर दिए बयानों में गद्दाफी और उनके सहयोगी सरकार के नेता पद से इस्तीफे के विचार को हमेशा खारिज करते रहे हैं।  समाचार पत्र में कहा गया है कि अनाधिकारिक समाचार चैनलों के माध्यम से इन मुद्दों पर हालांकि चर्चा की जाती रही है।  कहा गया है कि गद्दाफी सम्मानजनक तरीके से सत्ता छोड़ने के इच्छुक हैं, जिसका अर्थ यह है कि न तो उनके और न ही उनके परिवार के खिलाफ मुकदमा चलाया जाए। वह अंतरराष्टीय अभियोग से भी छुकटारा चाहते हैं।  गद्दाफी के परिवार के भीतर और उनके राजदारों के बीच हालांकि इस मुद्दे को लेकर कोई सहमति नहीं है। कुछ कहते हैं कि गद्दाफी को मुद्दे के कड़वा अंत के लिए संघर्ष करते रहना चाहिए जबकि अन्य का मत है कि समय रहते उन्हें सत्ता छोड़ देनी चाहिए।